DOPOLNILNO IZOBRAŽEVANJE IZ RAČUNALNIŠTVA IN INFORMATIKE 2003/2004

Navodila za izdelavo seminarske naloge iz preglednic v zbirki programov OpenOffice pri predmetu Programska oprema.

Preberite pazljivo od začetka do konca; tabele in grafikoni spodaj so zgolj zgledi in se ne ujemajo s podatki iz datoteke.

V datoteki http://www.educa.fmf.uni-lj.si/www375/2003/ProOp/navodila/rezultati.txt so rezultati pri izpitih in kolokvijih nekih študentov (imena, priimki in rezultati so izbrani slučajno, tako da je vsaka podobnost z resničnimi osebami zgolj naključna). Datoteka je tekstovna, posamezna polja (po vrsti: vpisna številka, ime, priimek, rezultat 1. kolokvija, rezultat 2. kolokvija, rezultat 1. izpita, rezultat 2. izpita, rezultat 3. izpita, rezultat 4. izpita) pa so ločena s tabulatorji. Podatke uporabi pri sestavljanju naslednjih tabel in grafikonov:

Na prvem listu preglednice naj bo približno takole oblikovana tabela (zaželjeno, je da jo oblikujete malo lepše, kot to kaže spodnji zgled, razporeditev podatkov pa naj bo ista).

V tabeli morajo biti ime in priimek v isti celici, študentje morajo biti urejeni po abecedi

V polja Naj, Ocena, Pisalo, Povprečje, >= 50, % >= 50 vpiši ustrezne formule.

Polje Naj vsebuje najboljšo oceno (maksimum med: povprečjem obeh kolokvijev, 1. izpitom, 2. izpitom, 3. izpitom in 4. izpitom).

Polje Ocena vsebuje oceno pri predmetu: če je polje Naj 50 in <60, potem je ocena 6, če je Naj 60 in <70, potem je ocena 7 itd. Če študent izpita ni opravil, naj bo polje “prazno”.

Ocena 6 naj bo pobarvana s črno, 7 z modro, 8 z zeleno, 9 z vijoličasto in 10 z rdečo.

Vrstica Pisalo, naj prešteje, koliko študentov je pisalo posamezen izdelek (kolokvija, izpite). Vsi ki so pisali, imajo neprazno polje.

Vrstica Povprečje izračuna povprečno oceno tistih, ki so pisali izdelek

Vrstica >= 50 prešteje, koliko študentov je pisalo več ali enako 50 točk.

Vrstica % >= 50 prešteje, koliko % študentov, ki so pisali posamezen izdelek, je pisalo več ali enako 50 točk.

Datum v glavi tabele naj bo vedno današnji!

Datume izpitov si izmislite.

Na drugem listu naj bo statistika 1. kolokvija, torej tabela (spet lepše oblikovana).

(v stolpcu # naj bo seveda formula, ki prešteje število točk na posameznem intervalu) in ustrezen grafikon

Na naslednjih listih naj bodo po vrsti ustrezne tabele in grafikoni za 2. kolokvij in vse izpite.

Na posebnem listu naj bo tabela primerna za objavo na oglasni deski, npr.

Vrstice naj bodo urejene po vpisni številki. Rezultati večji ali enaki 50 naj bodo izpisani krepko. V tabeli naj bodo le rezultati tistih, ki so izpit pisali. Datum naj se ujema z datumom na 1. listu.

Za boljšo oceno pri seminarski nalogi se morate potruditi tako, da bo izdelava zadnje tabele (rezultati na oglasni deski) karseda enostavna za vsak kolokvij oziroma izpit. Cilj, ki ga imejte pred seboj naj bo ta, da spremenite zgolj neko celico (kateri izpit oziroma kolokvij) in morda še kaj in tabela bi se morala ustrezno prilagoditi (verjetno si boste pomagali s filtri, ki bodo skrili odvečne vrstice). Vedite, da najboljšega postopka ne vem niti sam.

Datoteko z rešeno nalogo pošljite po elektronski pošti na naslov Marko.Boben@fmf.uni-lj.si

oziroma tako, kot je domenjeno na spletnih straneh. Morebitne komentarje k rešitvam (posebno zadnje naloge) lahko dodate v posebni tekstovni oz. OpenOffice datoteki.

2003-11-21T16:32:32